OzLabs/hebrew-wiki-articles huggingface dataset:
1948 בארצות הברית

1948 בארצות הברית הייתה השנה בה חגגה ארצות הברית 172 שנה מיום היווסדה.

== הנהגה ==
* הנשיא: הארי טרומן (המפלגה הדמוקרטית)
* סגן הנשיא: התפקיד לא היה מאויש

== אירועים בולטים ==

* 3 באפריל – הארי טרומן חותם על תוכנית מרשל, שנועדה לעזור לשקם מדינות שנפגעו במהלך מלחמת העולם השנייה 
* 24 ביוני – תחילת המצור על ברלין: ברית המועצות מונעת מעבר מהמערב למערב ברלין. בתגובה לכך, בעלות הברית המערביות מתחילות ב"רכבת אווירית" לברלין
* 26 ביולי – נשיא ארצות הברית הארי טרומן חותם על צו שמבטל את ההפרדה הגזעית בכוחות המזוינים של ארצות הברית 
* 12 באוגוסט – ג'יימס מקדונלד, השגריר הראשון של ארצות הברית בישראל, מגיש את כתב האמנתו לראש-הממשלה דוד בן-גוריון
* 14 בספטמבר – הונחה אבן הפינה למטה האומות המאוחדות בניו יורק 
* 15 בספטמבר – הF-86 סייבר קובע שיא מהירות חדש לכלי טיס של 1,080 קמ"ש 
* 2 בנובמבר – הארי טרומן מנצח בבחירות ונבחר לקדנציה שנייה לנשיאות בארצות הברית

<gallery widths="180px" heights="120px" perrow="3">
File:C-54landingattemplehof.jpg|ברלינאים מביטים במטוס תובלה דאגלס C-54 סקיימאסטר אמריקאי הנוחת בשדה התעופה של מערב ברלין
File:ElectoralCollege1948.svg|2 בנובמבר: הארי טרומן מנצח במערכת הבחירות הנשיאותיות של ארצות הברית
</gallery>

== נולדו ==
<gallery widths="180" heights="150" perrow="4">
קובץ:Nobel Peace Price Concert 2009 Donna Summer2.jpg|דונה סאמר
קובץ:Christa McAuliffe.jpg|כריסטה מקאוליף
קובץ:Al Gore, Vice President of the United States, official portrait 1994.jpg|אל גור
קובץ:Alice Cooper 2017-08-05 Wacken (cropped).jpg|אליס קופר
</gallery>

== נפטרו ==
[[אורוויל רייט]]
* 30 בינואר – אורוויל רייט, מחלוצי התעופה (נולד ב-1871) 
* 15 ביולי – ג'ון פרשינג, מפקד חיל המשלוח האמריקני לאירופה במלחמת העולם הראשונה והאדם היחיד בהיסטוריה של ארצות הברית שמחזיק בדרגת גנרל הצבאות (נולד ב-1860) 
* 23 ביולי – ד. וו. גריפית', במאי קולנוע (נולד ב-1875) 
* 16 באוגוסט – בייב רות', שחקן בייסבול אמריקאי (נולד ב-1895) 
* 27 באוגוסט – צ'ארלס אוונס יוז, מדינאי אמריקני ונשיא בית המשפט העליון של ארצות הברית (נולד ב-1862) 

== קישורים חיצוניים ==

*
1947 בארצות הברית

1947 בארצות הברית הייתה השנה בה חגגה ארצות הברית 171 שנה מיום היווסדה.

== הנהגה ==
* הנשיא: הארי טרומן (המפלגה הדמוקרטית)
* סגן הנשיא: התפקיד לא היה מאויש

== אירועים בולטים ==

14 באוקטובר: [[צ'אק ייגר מטיס את מטוס הבל X-1 במהירות שגבוהה ממהירות הקול, והופך לאדם הראשון שעושה זאת.]]
* 12 במרץ – דוקטרינת טרומן מאומצת במטרה לסכל את התפשטות הקומוניזם 
* 16 באפריל – אונייה טעונת אמוניום חנקתי מתפוצצת בנמל העיר טקסס סיטי וגורמת למותם של 581 איש
* 22 במאי – דוקטרינת טרומן מוצגת בסנאט של ארצות הברית להגשת עזרה לטורקיה ויוון 
* 5 ביוני – תוכנית מרשל: שר החוץ האמריקאי ג'ורג' מרשל קורא לסייע כלכלית למדינות אירופה החבולות מהמלחמה 
* 24 ביוני – הדיווח המפורסם המודרני הראשון על עב"ם: טייס חיל האוויר האמריקני בשם קנת ארנולד מדווח שראה 9 צלחות מעופפות בשמיים. 
* 26 ביולי – המלחמה הקרה: נשיא ארצות הברית הארי טרומן חותם על "חוק הביטחון הלאומי" ויוצר בכך את ה-CIA, משרד ההגנה, המטות המשולבים והמועצה לביטחון לאומי 
* 29 ביולי – לאחר שכובה ב-9 בנובמבר 1946 לצורך שיפוצים, ENIAC, המחשב האלקטרוני הראשון מופעל שוב לאחר שדרוג זיכרון. המחשב המשיך לפעול ברציפות עד 2 באוקטובר 1955 
* 5 באוקטובר – שידור טלוויזיוני ראשון של נאום של נשיא ארצות הברית, הארי טרומן מן הבית הלבן 
* 14 באוקטובר – צ'אק ייגר מטיס את מטוס הבל X-1 במהירות שגבוהה ממהירות הקול, והופך לאדם הראשון שעושה זאת 
* 2 בנובמבר – הווארד יוז מטיס את המטוס הימי הגדול ביותר, ה"יוז H-4 הרקולס", בטיסתו היחידה.

== נולדו ==
* 29 בינואר – לינדה באק, כלת פרס נובל לפיזיולוגיה ורפואה לשנת 2004 
* 2 בפברואר – פארה פוסט, שחקנית אמריקאית (נפטרה ב-2009) 
* 14 בפברואר – טים באקלי, זמר אמריקאי (נפטר ב-1975) 
* 19 במרץ – גלן קלוז, שחקנית קולנוע אמריקאית
* 8 באפריל – רוברט קיוסאקי, איש עסקים וסופר יפני-אמריקאי
* 12 באפריל – טום קלנסי, סופר אמריקאי
* 16 באפריל – כרים עבדול-ג'באר, כדורסלן אמריקאי, מגדולי השחקנים ב-NBA 
* 21 באפריל – איגי פופ, מוזיקאי וזמר פאנק אמריקאי
* 2 ביולי – לארי דייוויד, יוצר משותף של הסדרה "סיינפלד" 
* 9 ביולי – או. ג'יי. סימפסון, שחקן פוטבול וקולנוע אמריקאי
* 21 בספטמבר – סטיבן קינג, סופר אימה אמריקאי
* 26 באוקטובר – הילרי קלינטון, סנאטורית ומזכירת המדינה של ארצות הברית 
* 29 באוקטובר – ריצ'רד דרייפוס, שחקן אמריקאי יהודי זוכה פרס אוסקר 
* 29 בדצמבר – טד דנסון, שחקן אמריקאי

== נפטרו ==
* 25 בינואר – אל קפונה, מראשי המאפיה בארצות הברית (נולד ב-1899) 
* 7 באפריל – הנרי פורד, יצרן מכוניות אמריקאי (נולד ב-1863) 
* 20 ביוני – באגסי סיגל, גנגסטר אמריקאי (נולד ב-1906) 
* 20 בספטמבר – פיורלו לה גוארדיה, ראש עיריית ניו יורק (נולד ב-1882) 

== קישורים חיצוניים ==

*
הזמן שנשאר

הזמן שנשאר (בצרפתית: Le Temps qui reste) הוא סרט קולנוע צרפתי משנת 2005 בבימויו של פרנסואה אוזון. הסרט הוקרן לראשונה בקטגוריית "מבט מסוים" של פסטיבל קאן 2005.

==עלילה==
רוֹמָן (מלוויל פּוּפּוֹ) הוא צלם אופנה מצליח בן 31, החי עם בן זוגו הצעיר סשה (כריסטיאן סנגוואלד). לאחר שהוא מתעלף באמצע יום עבודה, הוא מבקר אצל רופא וזה מודיע לו כי הוא חולה בסרטן סופני וכי נותרו לו כשלושה חודשים לחיות. רומן דוחה באופן נחרץ את הצעת הרופא לעבור טיפולי כימותרפיה שסיכויים לסייע לו להחלים הם קלושים.

מרגע קבלת הבשורה מחליט שלא להסגיר את המידע בדבר מותו המתקרב לסביבתו הקרובה ולמשפחתו. את ההכנות למותו הקרב הופך רומן למסע מבודד של פרידה אישית, ואת הקרובים אליו הוא מרחיק ממנו: בארוחת ערב עם משפחתו הוא מפגין רשעות כלפי אחותו הנמצאת במשבר, הוא מאלץ את אביו להתוודות על בגידותיו באשתו, והוא מסלק מחייו את בן זוגו הצעיר לאחר הפעלת אלימות מינית כלפיו. היחידה שאליה הוא מרגיש אמפתיה היא סבתו (ז'אן מורו) הנוטה למות גם היא, והיא היחידה אותה הוא משתף בסודו.

באחד הימים כאשר הוא חוזר מפריז, סועד רומן בדיינר. המלצרית פונה אליו בבקשה אישית ומספרת לו כי בעלה עקר, וכי הם מחפשים גבר צעיר שיכניס אותה להריון. הוא מסרב בתחילה, אך בהמשך חוזר בו ומציב כתנאי את השתתפות הבעל ביחסי המין. לאחר שהדבר נעשה נפגשים שוב השלושה אצל נוטריון, שם מצהיר רומן על רצונו להוריש את כל כספו ורכושו לילד שייוולד.

==קישורים חיצוניים==

* 
* 
* 

==הערות שוליים==

קטגוריה:סרטי 2005
קטגוריה:סרטים צרפתיים
קטגוריה:סרטי להט"ב צרפתיים
קטגוריה:סרטי פרנסואה אוזון
גי דה דאמפייר, רוזן פלנדריה

גי דה דאמפייר רוכב על סוס
גי דה דאמפייר (בצרפתית: Gui de Dampierre; בהולנדית: Gwijde van Dampierre; 1226 - 7 במרץ 1305) היה בנם של גיום השני דה דאמפייר ושל מרגריט השנייה, רוזנת פלנדריה.

אחרי שאחיו הבכור נהרג בטורניר אבירים (6 ביוני 1251) הפך גי דה דאמפייר לרוזן פלנדריה בשיתוף עם אמו, ב-1253 הוא ואמו לחמו במלחמות הירושה של רוזנות פלנדריה ושל רוזנות אנו נגד ז'אן הראשון, רוזן אינו, אך נחלו מפלה. גי דה דאמפייר שנלקח בשבי שוחרר ב-1256 אחרי שלואי התשיעי, מלך צרפת שילם בעבורו כופר נפש.

ב-1263 קנה גי דה דאמפייר את מרקיזות נאמור מבלדווין השני מקורטנה, אך הנרי החמישי מלוקסמבורג כבש את המרקיזות, וגי דה דאמפייר ניסה לכבוש אותה מידיו. לבסוף הושגה פשרה שלפיה גי דה דאמפייר נשא לאישה את בתו של הנרי מלוקסמבורג, שוויתר על שליטתו במרקיזות נאמור.

ב-1270 החרימה מרגריט השנייה, רוזנת פלנדריה את רכושם של הסוחרים האנגלים בפלנדריה - מה שגרם למתיחות עם אנגליה שסיפקה צמר לאנשי תעשיית הטקסטיל של פלנדריה. אחרי מותה ב-1279 רוזנות פלנדריה עברה לידי בנה גי דה דאמפייר.

ב-1288 התלוננו אנשי תעשיית הטקסטיל הפלמים על המיסים הגבוהים שהוטלו עליהם - מה שגרם לפיליפ הרביעי, מלך צרפת לחזק את אחיזתו בפלנדריה. ב-1294 גי דה דאמפייר השיא את בתו פיליפין לבנו של אדוארד הראשון, מלך אנגליה (מאוחר יותר אדוארד השני, מלך אנגליה) שהיה בן עשר שנים בלבד. בתגובה, פיליפ הרביעי, מלך צרפת הביא למעצרם של גי דה דאמפייר, של בתו פיליפין ושל שני בניו - מה שהביא לביטולם של נישואים אלה. (פיליפין נשארה בכלא בפריז עד מותה ב-1306).

ב-1296 הכריז פיליפ הרביעי על ערי תעשיית הטקסטיל של פלנדריה כבנות חסותו של הכתר הצרפתי. ב-1297 גי דה דאמפייר ניסה לפרוק מעליו את עולו של פיליפ הרביעי באמצעות ברית עם אדוארד הראשון, מלך אנגליה. בתגובה, פיליפ הרביעי הכריז על סיפוח ערי פלנדריה לצרפת. הצבא המלכותי הצרפתי בפיקודו של רובר השני, רוזן ארטואה הביס את הפלמים בקרב פורנה (20 באוגוסט 1297). ב-1298 אדוארד הראשון, מלך אנגליה חתם על הסכם שלום עם פיליפ הרביעי. ב-1299 הצבא המלכותי הצרפתי פלש לפלנדריה ובינואר 1300 גי דה דאמפייר ובניו נעצרו שוב.

אנשי הערים של פלנדריה, שמאסו בשלטון הדיכוי הצרפתי, הביסו את צבא האבירים של צרפת בקרב דורבנות הזהב (11 ביולי 1302), וגי דאמפייר שוחרר כדי להשתתף במשא ומתן בין הפלמים לבין הצרפתים. אך נתיניו הפלמים של גי דה דאמפייר סירבו להתפשר עם הצרפתים, וגי דה דאמפייר חזר לכלא הצרפתי. פיליפ הרביעי רצה לקחת נקם על תבוסת צבא אביריו בקרב דורבנות הזהב, שלאחריו הערים ליל, בתון ודואה נפלו בידי הפלמים. ב-29 ביולי 1304 הוא יצא עם צבאו מן העיר אראס אל העיר טורנה ומשם אל עבר ליל, שהיוותה את מטרתו העיקרית.

פיליפ דה תייט, בנו של גי דה דאמפייר, קיבץ צבא פלמי חזק כדי לעצור את פלישת הצרפתים. התפתח קרב מונס-אן-פוול (18 באוגוסט 1304) שבו כוח פלמי, שהורכב מאנשי העיר ברוז' החמיץ הזדמנות לפגוע במלך פיליפ הרביעי שהיה מוקף בחמישים אבירים בלבד. הוא הצליח להימלט בעזרת אחדים מאביריו שגוננו על נסיגתו ושילמו על כך בחייהם. לבסוף, צבא האבירים של צרפת הדף את הפלמים שמשו את שדה הקרב וחזרו לליל.

ב-23 ביוני 1305 נחתם הסכם אתיס-סור-אורז' שלפיו צרפת הכירה באוטונומיה של הפלמים תמורת תשלום פיצויים גבוהים לפיליפ הרביעי, ותמורת הערים בתון ודואה שמסרו לצרפת בנוסף על העיר ליל שנכנעה קודם לכן.

גי דה דאמפייר נשאר בשבי הצרפתי, בעיר קומפיין שמצפון לפריז, עד מותו ב-1305. בנו בכורו ירש את רוזנות פלנדריה בשם רובר השלישי, רוזן פלנדריה.

==קישורים חיצוניים==

* 

קטגוריה:רוזני פלנדריה
קטגוריה:ילידי 1226
קטגוריה:נפטרים ב-1305
ש. אפאתה מרקרסון

שרון אפאתה מרקרסון (באנגלית: Sharon Epatha Merkerson; נולדה ב-28 בנובמבר 1952) היא שחקנית קולנוע, טלוויזיה ותיאטרון אמריקאית. זכתה בפרס גלובוס הזהב ובפרס אמי לשנת 2005 על תפקידה בסרט "בלוז בלקוואנה".

== ביוגרפיה ==
מרקרסון נולדה בעיר סגינו שבמישיגן, הצעירה מבין חמישה אחים ואחיות. אמה הייתה עיתונאית ואביה עבד במפעל תעשייתי, הוריה התגרשו כשהייתה בת שש.
למדה ב"תיכון קלולי" שבדטרויט ולאחר מכן ב"אוניברסיטת ווין סטייט" משם קיבלה תואר באומנויות. לאחר לימודייה עברה מרקרסון להתגורר בניו יורק כדי להתחיל בקריירה מקצוענית על במה.
הייתה מועמדת ב-1990 לפרס הטוני על הופעתה במחזה "שיעור הפסנתר" וב-1992 זכתה בפרס אובי על תפקידה במחזה "אני לא טיפשה".

מרקרסון התפרסמה לראשונה בסרטו של ספייק לי "לא יכולה בלי זה" בתור ד"ר ג'יימיסון.
שיחקה לאחר מכן במותחן האקשן "יחידת אריות הים" ובמותחן הפסיכולוגי "חיים בצל סיוט" בו גילמה את אלסה.
ב-1991 שיחקה בסרט הפעולה שובר הקופות של ג'יימס קמרון "שליחות קטלנית 2: יום הדין" בתפקיד קטן בתור טריסה אשתו של מיילס בנט דייסון (ג'ו מורטון) האחראי על המצאת המערכת הממחושבת העתידה להשמיד את האנושות.

מרקרסון קיבלה את תפקידה הגדול ראשון בסדרה המשטרתית "חוק וסדר", שיחקה בסדרה במשך שבע עשרה שנים את מפקדת תחנת המשטרה אניטה ון-ביורן. הופיעה ב-390 פרקים, יותר מכל דמות אחרת בסדרה.

ב-2003 שיחקה בדרמת הספורט "רדיו" בתור אמו של הנער המאותגר שכלית ג'יימס "רדיו" קנדי (קובה גודינג ג'וניור). 

שנת 2006 הייתה השנה המוצלחת בקריירה של מרקרסון, שנה בה זכתה בפרס גלובוס הזהב בפרס אמי ובפרס גילדת שחקני המסך על הופעתה בסרט הטלוויזיה "בלוז בלקוואנה" בתור רייצ'ל "נאני" קרוסבי. השתתפה באותה שנה גם בדרמת הבלוז "אנחת הנחש השחור" וגילמה את הרוקחת אנג'לה המנהלת מערכת יחסים עם החקלאי לזארוס (סמואל ל. ג'קסון).

בשנת 2008 הייתה מועמדת בפעם השנייה לפרס הטוני בתפקיד הראשי על הופעתה במחזה "Come Back, Little Sheba".

בשנת 2009 שיחקה בדרמה של רודריגו גרסיה "אמהות וילדים" בכיכובה של נעמי ווטס.

בשנת 2014 שיחקה בדרמת הטלוויזיה "סיפורה של גבי דאגלס" אודות חייה של גבי דאגלס.

בשנת 2023 שיחקה בסרט הדרמה "We Grown Now" בו גם לקחה חלק בהפקתו. 

== חיים אישיים ==
הייתה נשואה במשך 12 שנה לטוסאיינט ג'ונס. מרקרסון מתגוררת כיום בהארלם ומלמדת משחק בניו יורק קולג'.

לצורך התפקיד שלה ב"חוק וסדר" מרקרסון חבשה פאה כדי להתאים לדמות.

==קישורים חיצוניים==

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:זוכי פרס אובי
קטגוריה:זוכי פרס גילדת שחקני המסך - שחקנים
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
לא אכפת להם

לא אכפת להם הייתה להקה ישראלית שפעלה בין 1970 ל-1972. חבריה היו מתי כספי, גדי אורון ויעקב נוי, אך לקראת סוף פעילותה הוחלף כספי בדני עמיהוד.

==היסטוריה==
מתי כספי, גד אורון ויעקב נוי שירתו יחד בלהקת פיקוד הדרום, בתוכניתה "מעוז א' א'" שעלתה ב-1970. בתוכנית זו שרו השלושה ביחד שני שירים, שאת שניהם הלחין כספי למילים של יורם טהרלב: "שלוש רגליים" ו"אני מת". השיר "אני מת" זכה להצלחה רבה, והיה אחד הלהיטים הגדולים ביותר של התוכנית. לשיר גם הופק וידאו קליפ בבימויו של שמואל אימברמן. השלישייה נקראה אז "שלושת השמנים", וחבריה הופיעו גם במספר מערכונים במסגרת הלהקה הצבאית.

עוד במהלך שירותם הצבאי בגיל 20 החלו כספי, אורון ונוי להקליט שירים כשלישייה פעילה מחוץ למסגרת הלהקה הצבאית. שירים אלו התגבשו לאלבומה היחיד של הלהקה, "לא אכפת להם", שראה אור ב-1971 בחברת "פונוקול" (אז פונודור"). 

מתי כספי הלחין את כל שירי האלבום (למעט שניים) ניגן בכמה כלים וכתב את העיבודים הקוליים. את העיבוד התזמורתי עשה אלברט פיאמנטה. נוי כתב מילים לשלושה משירי האלבום, מתוכם הצליח מאוד השיר "איש הרחוב" שהגיע למקום הראשון גם בקול ישראל וגם בגלי צה"ל. ב-1971 השתתפה הלהקה בפסטיבל הזמר והפזמון שנערך באותה שנה עם השיר "ציפורים בראש" שכתבה שמרית אור וכספי הלחין. השיר לא זכה באף מקום בפסטיבל, אך זכה להצלחה בגלי צה"ל במצעד השבועי העברי באותו זמן.

במאי 1971 פרש כספי מהלהקה, ואת מקומו תפס דני עמיהוד. בהרכב החדש הקליטה הלהקה מספר שירים שהלחין עמיהוד, ובהם השיר "חסמבה" שהוקלט עבור הסרט "חסמבה ונערי ההפקר" (מילים: אהוד מנור). שיר נוסף שהקליטה הלהקה ללחן של עמיהוד הוא "מי יתפוס כוכב נופל", שלחנו הפך מאוחר יותר ל"שיר תשרי" המוכר בביצועה של חוה אלברשטיין. שני השירים לא הצליחו וב-1972 התפרקה הלהקה.

שירים של להקת "לא אכפת להם" עלו לראשונה על גבי תקליטור בעת הוצאת אלבום האוסף של מתי כספי "בפעם הראשונה" ב-1992, שבו נכללו שבעה שירים של הלהקה. בשנת 2009 יצא אלבומם המלא לראשונה על גבי תקליטור.

==השירים באלבום (1971)==

בתקליט הויניל המקורי: צד א': שירים 1-6, צד ב': שירים 7-12
===קרדיטים===
*עיבודים קוליים: מתי כספי
*עיבודים תזמורתיים: אלברט פיאמנטה
*חברת התקליטים: ליטרטון חיפה (פונודור)

==קישורים חיצוניים==

* [http://matticaspi.co.il/יצירה-והסטוריה/שיתופי-פעולה-והפקות/שלישיית-לא-אכפת-להם/ שלישיית לא אכפת להם] באתרו של מתי כספי
* [http://matticaspi.co.il/יצירה-והסטוריה/אלבומים/לא-אכפת-להם/ על אלבומה של הלהקה] באתרו של כספי

== הערות שוליים ==

קטגוריה:אלבומי 1971
קטגוריה:שלישיות מוזיקליות ישראליות
קטגוריה:משתתפי פסטיבל הזמר והפזמון
קטגוריה:מתי כספי
1946 בארצות הברית

1946 בארצות הברית הייתה השנה בה חגגה ארצות הברית 170 שנה מיום היווסדה.

== הנהגה ==
* הנשיא: הארי טרומן (המפלגה הדמוקרטית)
* סגן הנשיא: התפקיד לא היה מאויש

== אירועים בולטים ==

* 14 בפברואר – המחשב הראשון, אניאק (ENIAC), מופעל לראשונה בבית הספר להנדסה אלקטרונית Moore בפילדלפיה 
* 5 במרץ – וינסטון צ'רצ'יל, אשר באותה העת היה מנהיג האופוזיציה בבריטניה, טובע את המושג "מסך הברזל" בנאום שנשא בקולג' וסטמינסטר בפולטון שבמיזורי, צעד הנחשב לתחילתה של המלחמה הקרה 
* 25 ביולי – דין מרטין וג'רי לואיס מעלים את מופע הקומדיה הראשון שלהם ב-Club 500 באטלנטיק סיטי, ניו ג'רזי. 
* 23 בנובמבר – אוסטרליה מעבירה את איי קוקוס לרשות ארצות הברית

== נולדו ==
* 5 בינואר – דיאן קיטון, שחקנית אמריקאית
* 19 בינואר – דולי פרטון, זמרת קאנטרי אמריקאית 
* 20 בינואר – דייוויד לינץ', במאי קולנוע אמריקאי
* 12 במרץ – לייזה מינלי, שחקנית וזמרת אמריקאית 
* 12 באפריל – אד אוניל, שחקן אמריקאי
* 20 במאי – שר, זמרת ושחקנית אמריקאית
* 14 ביוני – דונלד טראמפ, איש עסקים אמריקאי
* 20 ביוני – דייוויד לינץ', במאי קולנוע אמריקאי
* 6 ביולי – ג'ורג' בוש, נשיא ארצות הברית
* 6 ביולי – סילבסטר סטאלון, שחקן קולנוע ותסריטאי אמריקאי
* 19 באוגוסט – ביל קלינטון, נשיא ארצות הברית 
* 20 באוגוסט – קוני צ'אנג, עיתונאית ומגישת טלוויזיה אמריקאית
* 15 בספטמבר – טומי לי ג'ונס, שחקן אמריקאי 
* 15 בספטמבר – אוליבר סטון, במאי קולנוע אמריקאי
* 4 באוקטובר – סוזן סרנדון, שחקנית קולנוע אמריקאית; צ'אק הייגל, סנאטור אמריקאי 
* 6 בנובמבר – סאלי פילד, שחקנית קולנוע ותיאטרון אמריקאי
* 18 בדצמבר – סטיבן ספילברג, במאי ומפיק סרטים אמריקאי

== נפטרו ==
* 10 ביוני – ג'ק ג'ונסון, מתאגרף אמריקאי, האיש השחור הראשון שהיה אלוף העולם באיגרוף (נולד ב-1878) 
* 27 ביולי – גרטרוד שטיין, סופרת אמריקאית (נולדה ב-1874) 
* 25 בנובמבר – הנרי מורגנטאו (האב), דיפלומט אמריקאי (נולד ב-1865) 
* 10 בדצמבר – דיימון ראניון, עיתונאי וסופר אמריקאי (נולד ב-1884)

== קישורים חיצוניים ==

*
נחל בוסתן

נַחַל בּּוּסְתָּן הוא נחל אכזב בהר הכרמל באזור הכרמל התיכון. תחילתו בשני יובלים היוצאים משכונותיה המערביות של דלית אל-כרמל (אזור "בית אוליפנט") המתחברים יחדיו ויוצרים ממערב לדלית אל-כרמל את נחל בוסתן. הנחל זורם מערבה, בדרכו מול ימין אורד נשפך אליו מצפון נחל דוכן שתחילתו בהר שוקף. ובסופו נשפך נחל בוסתן לנחל אורן מצפון ל"רכס אצבע", כחצי ק"מ ממזרח לצומת בית אורן. הנחל בהיותו חלק מאגן הניקוז המערבי של הכרמל הוא ארוך, בעל שיפוע מתון, ובעלי עמק רחב ומפולס.

בתחילתו עובר הנחל באזור של סלע קירטון רך ויוצר נוף של גבעות מעוגלות מתונות מיוערות, לאחר שנשפך אליו נחל דוכן, משתנה נוף הנחל. הנחל מתחתר בסלע גיר קשה . באפיק הנחל ניתן למצוא חלוקי גיר עשירים במאובנים. בסופו לקראת חיבורו לנחל אורן הופך הנוף לעמק רחב נטוע עצי זית. במקום מותקנים שולחנות וספסלים לרווחת המטיילים ומיתקני שירותים.

==חורבות באפיק הנחל==
לאורך הגדה הדרומית של הנחל נמצאת דרך המובילה מדליית אל כרמל לניר עציון. חלקה הראשון סלול ובהמשכו דרך עפר כבושה העבירה לכלי רכב. הדרך עוברת בדרכה בשני אתרים שהיו פעם יישובים דרוזים שחרבו. המזרחי שבהם הוא "חורבת שוקף" שנקרא על ידי הדרוזים "חרבת אום א-שוקף" מדרום להר שוקף. היישוב התקיים עד שנת 1840. במקום מטעי עצי זית ושטחים המעובדים על ידי תושבי דלית אל-כרמל. בסקר ארכאולוגי שנעשה במקום נמצאו כלי צור מהתקופה הנאוליתית והכלקוליתית, וחרסים מהתקופות ההלניסטית, רומית, ביזנטית וערבית וכן בית בד. המערבי הקרוב לניר עציון הוא "חורבת בוסתן". במקום שכן כפר דרוזי בשם "חירבת אלבוסתאן". באתר נמצאו ממצאים ארכאולוגים מהתקופה הפלאוליתית, הנאוליתית, הביזנטית והערבית הקדומה. הממצאים כוללים בית בד, מערות קבורה, שרידי קירות, יסודות ועוד. הכפר הדרוזי נהרס על ידי אנשי הכפר הערבי עין חוד שסיפחו את אדמתם.

==מעיינות בנחל==
לאורך אפיק הנחל נמצאים מספר מעיינות, המזרחי שבהם הוא "עין שמאלייה" הנמצא בקרבת דלית אל-כרמל על הצפוני שמבין שני היובלים שבראש נחל בוסתן. במקום באר חפורה בעומק 5 מטר. מערבית ליד חורבת שוקף נמצא מעיין "עין שוקף" שחרב. מעל הנביעה נבנה מבנה מבטון. מי המעיין זורמים בצינור מתחת לפני הקרקע אל בריכת בטון. מערבה נמצא מעיין "עין עציון" בעל נביעה דלה. מערבית במורד הנחל נמצא "עין א-זרקא". המעיין נובע לתוך בור עגול בעומק כ-1.2 מטר.

==לקריאה נוספת==
* "נחל בוסתן" מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001, עמ' 120, 151-150 
*מנחם מרקוס, הר הכרמל סקר נוף ומסלולי טיול, רשות שמורות הטבע, 1997, עמ' 85-84

==קישורים חיצוניים==

* [http://cms.education.gov.il/EducationCMS/Units/Tiyulim/maslulim/Karmel/Karmel1/ms709.htm טיול לנחל בוסתן ורכס אצבע] במינהלת הטיולים של משרד החינוך

בוסתן
קטגוריה:שביל ישראל
1944 בארצות הברית

1944 בארצות הברית הייתה השנה בה חגגה ארצות הברית 168 שנה מיום היווסדה.

== הנהגה ==
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: הנרי וולאס (המפלגה הדמוקרטית)

== אירועים בולטים ==
6 ביוני: [[הפלישה לנורמנדי]]
* 3 בפברואר – מלחמת העולם השנייה: ארצות הברית כובשת את איי מרשל 
* 6 ביוני – מלחמת העולם השנייה: D-Day - פלישת בעלות הברית לנורמנדי (מבצע אוברלורד) 
* 21 ביולי – מלחמת העולם השנייה: הקרב על גואם - כוחות אמריקאים נוחתים בגואם והקרב מתחיל (הסתיים ב-10 באוגוסט) 
* 8 באוגוסט – מלחמת העולם השנייה: הקרב על גואם מסתיים בניצחונה של ארצות הברית, שכובשת את גואם מידי היפנים 
* 15 באוגוסט – מלחמת העולם השנייה: נחיתת בעלות הברית בחופי דרום צרפת 
* 19 באוקטובר – מלחמת העולם השנייה: מתחיל קרב לייטה בפיליפינים 
* 18 בנובמבר – בית המשפט העליון של ארצות הברית מכריע בפסק דין קורמאטסו נגד ארצות הברית בדבר כליאת היפנים בארצות הברית כי המדינה פעלה במסגרת החוק 

== נולדו ==
* 26 במרץ – דיאנה רוס, זמרת אמריקאית
* 14 במאי – ג'ורג' לוקאס, במאי קולנוע ומפיק סרטים אמריקאי
* 16 במאי – דני טרחו, שחקן אמריקאי 
* 28 במאי – רודולף ג'וליאני, ראש עיריית ניו יורק 
* 9 באוגוסט – סאם אליוט, שחקן אמריקאי 
* 12 בספטמבר – בארי וייט, זמר אמריקאי (נפטר ב-2003) 
* 25 בספטמבר – מייקל דאגלס, שחקן אמריקאי
* 17 בנובמבר – דני דה-ויטו, שחקן קולנוע אמריקאי
* 28 בדצמבר – קארי מוליס, זוכה פרס נובל לכימיה לשנת 1993 על המצאת ה-PCR

== נפטרו ==
* 12 ביולי – תאודור רוזוולט, הבן - גנרל שעוטר במדליית הכבוד של הקונגרס על פעולתו ביום הפלישה לנורמנדי (נולד ב-1887) 
* 17 ביולי – ויליאם ג'יימס סידיס, מתמטיקאי אמריקני (נולד ב-1898) 
* 18 בספטמבר – רוברט קול - מפקד גדוד בדיוויזיה המוטסת ה-101 במלחמת העולם השנייה. מעוטר מדליית הכבוד של הקונגרס (נהרג בקרב: נולד ב-1915)
* 2 בנובמבר – תומאס מידג'לי, מהנדס מכונות אמריקאי שהפך לכימאי (נולד ב-1889) 
* 9 בנובמבר – פרנק מרשל - רב אמן בשחמט, אלוף ארצות הברית בשנים 1909-1936 (נולד ב-1877)

== קישורים חיצוניים ==

*
1943 בארצות הברית

1943 בארצות הברית הייתה השנה בה חגגה ארצות הברית 167 שנה מיום היווסדה.

== הנהגה ==
* הנשיא: פרנקלין דלאנו רוזוולט (המפלגה הדמוקרטית)
* סגן הנשיא: הנרי וולאס (המפלגה הדמוקרטית)

== אירועים בולטים ==
[[פלישת בעלות הברית לסיציליה: ספינה אמריקנית מפוצצת במהלך הפלישה של בעלות הברית לסיציליה, 11 ביולי 1943.]]
30 בנובמבר: [[ועידת טהראן]]
* 14 בינואר – פתיחת ועידת קזבלנקה 
* 15 בינואר – הושלמה בניית הפנטגון 
* 24 בינואר – ועידת קזבלנקה ננעלת 
* 9 בפברואר – מלחמת העולם השנייה: קרב גוודלקנל מסתיים בניצחון ארצות הברית 
* 16 באפריל – ד"ר אלברט הופמן מגלה את ההשפעות הפסיכוטיות של סם ה-LSD 
* 3 ביוני – בלוס אנג'לס פורצות מהומות חליפות הזוט במסגרתן מתפתחות קטטות בין חיילי מארינס בחופשה למהגרים מקסיקנים
* 10 ביולי – מלחמת העולם השנייה: מבצע האסקי - כוחות הברית מבצעים פלישה אמפיבית לסיציליה 
* 11 ביולי – מלחמת העולם השנייה: הגרמנים פותחים בהתקפת-נגד בסיציליה 
* 24 ביולי – מלחמת העולם השנייה: מתחיל "מבצע עמורה". מטוסים בריטיים וקנדיים מפציצים את המבורג בלילה, ומטוסים אמריקאים ביום. עד סוף המבצע בנובמבר מושלכים כ-9,000 טון של פצצות שמפגיעתן נהרגו 30,000 איש ונהרסו 280,000 מבנים 
* 17 באוגוסט – מלחמת העולם השנייה: הארמייה השביעית של ארצות הברית תחת פיקודו של הגנרל ג'ורג' פטון מגיעה למסינה איטליה, וכמה שעות אחריה מגיעה הארמייה השמינית של הצבא הבריטי תחת פיקודו של המרשל ברנרד מונטגומרי. בכך מסתיים כיבוש בעלות הברית את סיציליה 
* 8 בספטמבר – גנרל צבא ארצות הברית, דווייט אייזנהאואר, מבשר על חתימת הסכם שביתת הנשק בו נכנעה איטליה. 
* 1 באוקטובר – חיילי בעלות הברית כובשים את נאפולי 
* 28 בנובמבר – מלחמת העולם השנייה - שלושת מנהיגי בעלות הברית, וינסטון צ'רצ'יל, פרנקלין רוזוולט ויוסיף סטלין נפגשים יחדיו לראשונה בוועידת טהראן לדון בפלישה לנורמנדי 
* 30 בנובמבר – ועידת טהראן: רוזוולט, סטלין וצ'רצ'יל מחליטים על הוצאתו לפועל של מבצע אוברלורד 

== נולדו ==
* 19 בינואר – ג'ניס ג'ופלין, זמרת אמריקאית (נפטרה ב-1970) 
* 9 בפברואר – ג'ו פשי, שחקן אמריקאי 
* 21 בפברואר – דייוויד גפן, איש עסקים אמריקאי שייסד את גפן רקורדס 
* 31 במרץ – כריסטופר ווקן, שחקן אמריקאי 
* 17 ביוני – בארי מנילו, זמר אמריקאי 
* 4 ביולי – הרלדו ריברה, איש תקשורת אמריקאי 
* 17 באוגוסט – רוברט דה נירו, שחקן קולנוע אמריקאי 
* 25 בספטמבר – רוברט גייטס, מזכיר ההגנה האמריקני ה-22 
* 8 באוקטובר – צ'אבי צ'ייס, שחקן אמריקאי 
* 8 בדצמבר – ג'ים מוריסון, זמר, סולן להקת הדלתות (נפטר ב-1971) 
* 11 בדצמבר – ג'ון קרי, מועמד המפלגה הדמוקרטית של ארצות הברית לנשיאות בבחירות 2004 
* 31 בדצמבר – ג'ון דנוור, זמר אמריקאי (נפטר ב-1997) 

== נפטרו ==
* 21 ביולי – צ'ארלי פדוק, אתלט אמריקאי (נולד ב-1900) 
* 14 בדצמבר – ג'ון הארווי קלוג, רופא אמריקאי, תזונאי וממציא הקורנפלקס (נולד ב-1852)

== קישורים חיצוניים ==

*
מצד קדרון

מצד קדרון (בערבית: חרבת מזין) הוא אתר ארכאולוגי השוכן מדרום לשמורת עינות צוקים, סמוך ליישוב אבנת. באתר יש שילוב של מצודת מגדל, מבדוק ומעגן סירות, במבנה אחד. קירות המבנה שהשתמרו לגובה של 5 מטר נראים מכביש 90.

האתר תוארך לתקופתו של אלכסנדר ינאי על בסיס מטמון של 2,500 מטבעות שהתגלו בשנת 2002 על החוף סמוך לאתר. כל המטבעות הם מברונזה מסוג 'העוגן והכוכב'. המגדל באתר הוא בצורת מלבן שאורכו 18 מטרים ורוחבו 9 מטרים. בתוך המגדל היה בור מים כפול שהכיל קרוב ל-30 קוב מים. לצד הבור נבנו שני חדרי אחסון עמוקים. מעליהם בכל אחת משלוש קומות המגדל המשוערות היו כ-6 חדרים. המספנה הייתה באורך של 30 מטר ורוחב 11 מטר. במספנה הותקן כבש שבו הועלו הספינות מהמים לצורך טיפול ותחזוקה שכללה את שטיפת המלחים במים מתוקים.

סמוך לכבש היה גם מזח ואורכו 15 מטר, המזח שימש לעגינת סירות שפרקו והעמיסו את מטענן. הארכאולוג יזהר הירשפלד סבר שמדובר במעגן מלכותי ששימש את אלכסנדר ינאי. ממעגן זה יצאו ספינות פאר לשוט לעין גדי, מצדה או מכוור. המגדל שימש למגורים של העובדים והאורחים המלכותיים. הספינות שיצאו מהמעגן משו גם את גושי האספלט שצפו על פני המים, והם נסחרו עם הארצות מסביב, דבר שהעשיר את קופת המדינה החשמונאית. מעגן נוסף שידוע מאותה תקופה בים המלח הוא מעגנית המלח.

==הערות שוליים==

קטגוריה:אתרים הלניסטיים בארץ ישראל
קטגוריה:ים המלח
רדולפוס גלאבר

רדולפוס (ראול) גלאבר (Raoul Glaber או Rodulfus Glaber 985–1047) היה נזיר במסדר קלוני וכרוניקן שתיעד את מפנה המילניום הראשון ואחד מהמקורות ההיסטוריים החשובים של ההיסטוריה של צרפת בימי הביניים (כמו גם של ההיסטוריה של מדינות אחרות באירופה, אותן הזכיר בכתביו).

בהיותו בן 12 לערך, הצליח דודו, שהיה נזיר, להכניס אותו כחניך למנזר סן-לז'ר-דה-שאמפו כשלושים ק"מ מן העיר דיז'ון, אבל הוא סולק משם בשל התנהגות לא נאותה. באחד מספריו הוא טוען כי הסיבה הייתה שלא ציית להוראות של הממונים עליו והתווכח עם חבריו הנזירים. ב־1010 הצטרף למנזר סן-ז'אן-דה ראום, סמוך לדיז'ון, שם פגש את וילהלם מדיז'ון (גיום מוולפיאנו). משם עבר למנזר קלוני וב־1039 עבר למנזר סן-ז'רמן בעיר אוקסר (Auxerre), שם נשאר עד מותו.

עבודתו כוללת הגיוגרפיה של וילהלם מוולפיאנו (גיום מדיז'ון) וכן כתבים היסטוריים "היסטוריה בחמישה כרכים מ-900 ל-1044" (entitled the Historiarum libri quinque ab anno incarnationis DCCCC usque ad annum MXLIV) שבגללם התפרסם.

גלאבר הוא אחד המקורות החשובים לאווירת הפחד ששררה באירופה במפנה המילניום הראשון, חשש מפני סוף העולם. כמו כן הוא מקור לתנועות ההתחדשות הדתית, בהן פאקס דאי ושביתת הנשק של אלוהים.

הוא כיסה את המאורעות שקרו במרכז צרפת ושילב אותם במעשיות ובהזיות בעלות אופי של התרוממות הנפש. אם כי דבריו מלאים אמונות תפלות הם מהווים עדות ברורה על אודות המאורעות שקרו במחצית הראשונה של המאה האחת עשרה, ומאפשרים לנו לקבל מושג על המנטליות של התקופה.

הוא כתב כי ב-1033 הייתה בצורת קשה בדוכסות בורגונדיה, שגרמה לרעב המוני ואף כתב על קצב בטורנה שהואשם כי הגיש ילדים. שיפור היבול והקציר בסוף השנה סיימו את הבצורת והרעב. באותה שנה השיגה לדבריו הכנסייה הקתולית הישג במניעת אלימות, כאשר במסגרת שביתת הנשק של אלוהים הגבילה את הימים בהם מותר לנקוט באלימות כלפי מי שאינו נושא נשק.

==קישורים חיצוניים==
* 

קטגוריה:היסטוריונים של ימי הביניים
קטגוריה:כרוניקנים
קטגוריה:ילידי 985
קטגוריה:נפטרים ב-1047
צוקי סולסברי

צוקי סולסברי
מחשוף הסיל
הסיל השטוח על רקע "מושבו של ארתור" (רחוק, משמאל)
צוקי סולסברי (באנגלית: Salisbury Crags) הם מחשופיו של סיל המצוי במרכז העיר אדינבורו בסקוטלנד, בתחומי פארק הולירוד (Holyrood).

==גאולוגיה==
הצוקים – שגובהם 46 מטרים מעל סביבתם – מהווים את חלקה העליון של בליטה משנית בארתורס סיט (באנגלית: Arthur's Seat, מושבו של ארתור) – הר געש כבוי שנוצר בקרבון מיסיסיפי לפני 325 מיליון שנים. בלועו של הר הגעש מצוי הפקק הגעשי "צוק הטירה" (Castle Rock), עליו בנויה טירת אדינבורו.

הסיל הוא מחדר שטוח שחדר לשכבות של אבן חול אדומה וחוואר מתחילת הקרבון והתגבש פחות או יותר במקביל לשכבותיהם. המסלע נחשף לאחר שסלעי המשקע שהורבדו מעל המחדר נסחפו על ידי קרחון, שנע ממערב למזרח ברביעון, במהלך עידן הקרח האחרון.

סמוך לסיל ניתן לראות חלקים נוספים של מערכת "מושבו של ארתור" בדמות סמסונס ריבס (מאנגלית: Samson's Ribs, צלעותיו של שמשון) – סדקים שנוצרו בתוך הר הגעש, אליהם חדרה מאגמה ויצרה בהתקררותה עמודי בזלת.

==מאפיינים==
לכל רוחבו קיימים בסיל סדקים אנכיים, שנוצרו בעת שהמאגמה שיצרה אותו התקררה והתכווצה.

הרכבו של הסיל מוגדר כדולריט או דולריט-טשניט. טשניט (Teschenite) הוא סלע פלוטוני כהה הנוצר במחדרים, וגודל גרגריו נע בין גס לדק. הוא מורכב בעיקר מפלגיוקלז סידני, אנלציט ואוגיט, ומכיל גם כמויות קטנות של ברקביקיט (barkevikite), נפלין ואוליבין. סלע כזה מוגדר לעיתים כגברו מכיל אנלציט.

==היסטוריה==
צוקי סולסברי נשקפו מבעד לחלון ביתו של ג'יימס האטון, גאולוג סקוטי בן המאה ה-18, ומיוחס להם חלק נכבד בפיתוח הפלוטוניזם – תאוריה שביסודה היווצרות הרים מהתכת סלעים במעמקי האדמה.

במאה ה-19 התבצעה בסיל כריה נרחבת, על מנת להשתמש בסלעיו לריצוף רחובות לונדון.

==ראו גם==
*גאולוגיה - מונחים

==הערות שוליים==

קטגוריה:סילים
קטגוריה:סקוטלנד: גאולוגיה
קטגוריה:סקוטלנד: גאוגרפיה

en:Holyrood Park#Salisbury Crags
קוג-באו

קוג-באו
קוג-באו (Kug-Bau) או קובאבא (Kubaba) הייתה מלכה שומרית מהעיר כיש בראשית המאה ה-24 לפנה"ס. היא הייתה הנציגה היחידה של השושלת השלישית של כיש. במסורת השומרית היא נחשבת למייסדת השושלות השלישית והרביעית של כיש. על פי רשימת המלכים השומרית, קוג-באו הייתה בהתחלה בעלת בית מרזח, והצליחה לתפוס את השלטון כשהשושלת הקודמת נפלה במלחמה עם ארך. לא ידוע כיצד אישה, ועוד ממעמד נמוך כל כך, הצליחה לעלות לשלטון.

==אלוהות==
מקדשים לכבודה של קוג-באו התפשטו ברחבי מסופוטמיה. אצל החורים היא זוהתה עם האלה חבת. היא הפכה להיות האלה המגינה של העיר כרכמיש.

==ראו גם==
*רשימת המלכים השומרית
==קישורים חיצוניים==

קטגוריה:מלכים בשומר
נורלן באלגימבייב

נורלן אוטבוביץ' באלגימבייב (ברוסית: Нурлан Утебович Балгимбаев; 20 בנובמבר 1947 - 14 באוקטובר 2015) היה מדינאי קזחי. שימש כראש ממשלת קזחסטן החל מ-10 באוקטובר 1997 ועד 1 באוקטובר 1999.

באלגימבייב סיים את המכון הפוליטכני באלמטי ועבד כמהנדס בתעיישת הנפט. בשנים 1993–1995 השתלם ב-MIT המשיך את ההכשרה בחב' נפט אמריקאית. בחזרה לקזחסטן בשנת 1994 מונה לשר הנפט וכיהן בתפקיד זה עד לשנת 1997. משנת 1997 היה נשיא של חברת הנפט המקומית עד למינוי לראש הממשלה.

מפברואר 2002 שימש כנשיא חברת הנפט של קזחסטן. בשנת 2007 מונה ליועץ לנשיא ובשנת 2009 שוחרר מתפקיד זה.

נפטר ב-14 באוקטובר 2015 כתוצאה ממחלת הסרטן.

<br />

==קישורים חיצוניים==

* 

קטגוריה:ראשי ממשלת קזחסטן
קטגוריה:שרי ממשלת קזחסטן
קטגוריה:סובייטים שנולדו ב-1947
קטגוריה:נפטרים ב-2015
נייר פחם

נייר פחם
נְיָר פֶּחָם (ידוע בישראל כנייר קופי, נְיָר עִתּוּק או נייר העתקה) הוא נייר המשמש להכנת עותק אחד או כמה עותקים בו זמנית.

הנייר מצופה בצד אחד בשכבה של פחם או דיו יבש בצבע שחור (קיימים גם ניירות העתקה בצבע כחול). את הנייר מניחים בין שני ניירות. רישום בנייר העליון מועתק אל הנייר התחתון. בצורה זו אפשר להכין עותק אחד או יותר.

== שימושים ==
נייר פחם היה נפוץ בעבר אולם כיום הוחלף בעיקר על ידי נייר כימי או שימוש באמצעים אלקטרוניים כגון צילום מסמכים.

הנייר עדיין בשימוש במקרים בהם עותקים מיידית של מסמכים בכתב נחוצים. דוגמאות לכך הן קבלות בנקודת המכירה או הודעות קנס.

הנייר משמש גם לעטיפת תכולת מעטפות בעיקר בשל אטימותו לאור.

==קישורים חיצוניים==

קטגוריה:אמצעי כתיבה
קטגוריה:טכנולוגיות מיושנות
קטגוריה:איטליה: המצאות
פקולית

עדשות פקולית
פקולית הוא מחדר פלוטוני הנוצר מחדירת מאגמה לסלעי הליתוספירה והתגבשותה לסלע פלוטוני בין שכבות סלע קיימות. פקוליתים הם גופי חדירה תואמים, כלומר הם חודרים במקביל לשכבות סלעי הסביבה ומתגבשים ביניהם.

==השם==
הראשון לקבוע את השם "פקולית" לסוג זה של גוף חדירה היה הגאולוג והפטרולוג האנגלי אלפרד הרקר (Alfred Harker, 1859-1939), שעסק בהיווצרות מאגמה ובתוצריה. בשנת 1909 כתב ב"The natural history of igneous rocks" על הבחירה בשם:

האיות של הארקר לשני הגופים שונה מהמקובל כיום: הסיומת lite משמשת בשמם של מינרלים, במקרה זה פקוליט (Phacolite) מקבוצת הזאוליט, ו-lith (מיוונית: אבן) כאשר מדובר בסלע.

==היווצרות==
קורנדון היל
פקולית נוצר בין שכבות קימוט של קמרים וקערים קיימים, ומקבל על כן מבנה דמוי עדשה המהווה את פסגתם של הקמרים ואת תחתיתם של הקערים.

המאגמה חודרת בין השכבות לאזורים של חולשה לאורך ציר הקימוט, הנובעים מירידת לחץ באזורים שעברו קימוט אינטנסיבי.

פקולית נוצר באופן דומה גם מחדירה של מאגמה בין מישורי פצילות של סלעים לאחר שעברו קימוט.

במקרים נדירים עשוי להיות מגע בין אזורי החולשה בראש קמר ובתחתית קער סמוך. במקרים אלה יתמשך הפקולית, ובחתך רוחב ייראה כאות S מוטה על צדה.

==מאפיינים==
הר אלטש
פקוליתים נחשפים לאחר שהסלעים אליהם חדרו נסחפו. חשיפה זו מציגה רבים מהם כהרים בולטים בנוף.

כמה גופים כאלה, בהרי האלפים ובמקומות אחרים, מגיעים לממדים גדולים. הר אלטש (Aletschhorn) בשווייץ, שקיבל את שמו מקרחון אלטש המצוי למרגלותיו, הוא פקולית שאורכו כ-30 ק"מ ועוביו הנראה לעין מגיע ליותר מ-900 מטרים. לעומתו, אורכו של מסיב סנט גוטהרד (St. Gotthard) הסמוך עולה על 70 ק"מ ורוחבו על 4 ק"מ.

פקולית נוסף הוא גבעת קורנדון (Corndon) על גבול אנגליה-ויילס, שפסגתה מתנשאת לגובה של 513 מטרים מעל פני הים. הפקולית – המצוי סמוך לציר הקימוט – מורכב מסלעי דולריט. פקולית זה נוצר בראש קמר מחדירת מאגמה לסלעי פצלים מהאורדוביק.

==ראו גם==
*גאולוגיה - מונחים

==קישורים חיצוניים==

==הערות שוליים==

קטגוריה:פטרולוגיה
קטגוריה:וולקנולוגיה
קטגוריה:סלעי יסוד
קטגוריה:סלעים פלוטוניים
קטגוריה:גופי חדירה פלוטוניים
צבי שכטר

הרב צבי (הרשל) שכטר (Hershel Schachter; נולד בד' באב ה'תש"א, 28 ביולי 1941) הוא ראש ישיבה בישיבת רבנו יצחק אלחנן) בניו יורק, ויועץ הלכתי למחלקת הכשרות ב-OU. נחשב אחד הפוסקים הבכירים של זרם האורתודוקסיה המודרנית ביהדות ארצות הברית.

הרב שכטר היה תלמידו של הרב יוסף דוב הלוי סולובייצ'יק ובגיל 22 התמנה לעוזרו האישי. הוא הוסמך לרבנות בגיל 26 ובמקביל סיים תואר ראשון ושני בישיבה יוניברסיטי בספרות עברית. בשנת תשכ"ז (1967) הוא מונה להיות ראש ישיבה (מקביל לתפקיד ר"מ בישיבות אחרות), הצעיר ביותר עד אז בישיבת רבנו יצחק אלחנן, וב-1971, עם עלייתו לארץ של ראש הכולל הקודם הרב אהרן ליכטנשטיין, הפך לראש הכולל.

הרב שכטר נשוי לשושנה (ביתו של הרב אהרון ישעיה שפירא), ולהם תשעה ילדים, ועשרות נכדים ונינים.

==עמדות הלכתיות==
הרב שכטר אוסר לתלמידי רפואה לעבוד בשבת אלא לצורך הצלת חיים. הוא סובר שמיתת מוח נחשבת כספק מיתה, ולכן יש להחמיר במקרה זה לעניין תרומת איברים. הוא סובר שמערכת המיסים המודרנית בכלל דינא דמלכותא דינא, ולכן יש חובה הלכתית לשלם מיסים.

הרב שכטר פוסק שיש לשים תכלת בציצית בשיטת התוספות (שני חוטים לבנים ושני חוטים של תכלת) ואף הכין קשירה בעצמו שרבים קושרים כמוהו<ref></ref>.

== תלמידיו הבולטים ==

* בנו, הרב שי שכטר - רב בקהילה בוואודמיר
* חתנו, הרב תנחום כהן - רב בקהילה בברגנפילד
* הרב אריה ליבוביץ - רב קהילה בצפון וודמיר ורב בישיבה יוניברסיטי
* הרב צבי סובולובסקי - רב קהילה בברגנפילד וראש ישיבה בישיבה יוניברסיטי
* ד"ר אלן וייסמן

==כתביו==
* ארץ הצבי, 1992
* נפש הרב - מתורתו של הרב יוסף דוב סולובייצ'יק, 1994
* בעקבי הצאן, 1997
* מפניני הרב - מתורתו של הרב יוסף דוב סולובייצ'יק, 2001
* גינת אגוז, 2007
* דברי הרב - מתורתו של הרב יוסף דוב סולובייצ'יק, 2010
* סיכומי שיעורים של רבו, בשם שיעורי הרב הגאון רבי יוסף דב הלוי סולוביצ'יק, נכתבו על מסכת גיטין, פרקים א-ד, (1999; מבוסס על שיעורים מהשנים 1954-1963); על מסכת קידושין (2001); על ציצית, תפילין וקריאת התורה (2002); על יום הכיפורים ומגילה (2002); ועל מסכת שבת (2004)
הרב יואל קטן]]
ספרים שנכתבו על תורתו (באנגלית):
* הרב שכטר על פרקי אבות
* הרב שכטר על ההגדה
* הרב שכטר על תפילה
* הרב שכטר על הפרשה (3 חלקים)
* הרב שכטר על המועדים
* הרב שכטר על אורח חיים (חלק א', הנהגות הבוקר, ציצית ותפילין)
* דברי סופרים - שיעורים שנתנו מאת הרב על מבנה התורה שבעל פה

הרב שכטר כתב כ-200 מאמרים, בעברית ובאנגלית, שפורסמו בין היתר בכתבי העת "הפרדס", "הדרום", "בית יצחק" ו"אור המזרח".

==קישורים חיצוניים==
* 
* [http://www.yutorah.org/speakers/speaker.cfm/80153/Rabbi_Hershel_Schachter שיעורי הרב שכטר], באתר YUTorah (האתר, ורוב רובם של השיעורים, באנגלית)
* [https://www.torahweb.org/torah/docs/rsch/RavSchachter-Corona-All.pdf תשובות הלכתיות סביב מגפת הקורונה].
* 

==הערות שוליים==

קטגוריה:בוגרי ישיבה יוניברסיטי
קטגוריה:ראשי ישיבה בישיבה יוניברסיטי
קטגוריה:ראשי כולל אברכים
קטגוריה:רבנים אמריקאים
קטגוריה:תלמידי הרי"ד סולובייצ'יק (בוסטון)
קטגוריה:בוגרי ישיבת רבי יצחק אלחנן
קטגוריה:סגל ישיבה יוניברסיטי
קטגוריה:סקרנטון: אישים
קטגוריה:זוכי פרס כץ
קטגוריה:מחברי ספרות תורנית
קטגוריה:אמריקאים שנולדו ב-1941
אבנר דן

אבנר דן (נולד ב-18 בנובמבר 1948) הוא קומיקאי, שחקן, סטנדאפיסט, מחזאי ובמאי ישראלי.

==ביוגרפיה==
נולד בשם אבנר דדון בקזבלנקה שבמרוקו במשפחה מרובה ילדים. אביו היה נהג מונית.

בגיל ארבע, בשנת 1952, עלה לישראל יחד עם משפחתו. לאחר עלייתם נשלחה המשפחה למושב רוויה בעמק בית שאן. לאחר זמן קצר עברה המשפחה לבני ברק. התגייס לצה"ל ב-1965 ושירת בגולני, שם זכה בקרב החיילים לכינוי "זמיר הפלוגה". ב-1968 השתחרר והופיע לראשונה כבדרן במועדון בתל אביב.

בשנים 1969 עד 1972 למד משחק אצל ניקו ניתאי ועדנה שביט ופנטומימה אצל סמי מולכו.

בשנת 1974, נכח מאיר אזולאי, מבעלי חברת התקליטים “האחים אזולאי", באחת מהופעותיו. לאחר מכן הפיק אזולאי לדן את הקסטה "אבנר דן בהופעה פומבית", שזכתה להצלחה רבה והביאה לדן פרסום נרחב.

דן התפרסם בקרב הקהל הרחב בעיקר בזכות מערכוני יחיד ומונולוגי סטנד-אפ שכתב וביים עבור עצמו, ביניהן: "צחוק מקיר לקיר", "סוף שבוע פרוע", "צחוקים שכאלה", "אל תקרא לי פרסי", "אגם הבירבורים", "תפסתי ראש", "טוב לצחוק בעד ארצנו", "אם תצחקו-אין זו הצגה", "צוחק עם זאבים", "מדן עד כאן", "צחקי ארץ עצובה" ו"חוזר בצחוק". את הצגות היחיד הקליט ושיווק בעשרות קלטות דרך דוכני הקלטות בישראל. מספר אוספים גם הפיק בהוצאה מחודשת על גבי תקליטורי DVD. דן היה בין הבדרנים הבולטים במהלך שנות ה-80, חלק מהופעותיו היו יחד עם הזמר ג'קי מייקה, עם צאת אלבומו הראשון.

דן כתב, ביים ושיחק במספר קומדיות מקוריות בשפה המרוקאית:
"אל-פמיליה", אותה העלה בשנים 2007- 2005 ו"נסיבא לחביבא" (החותנת החביבה) אותה הוא מציג משנת 2011.

דן הוא חבר נשיאות הפדרציה העולמית של יהדות מרוקו מאז היווסדה בשנת 2000.

===בטלוויזיה ובקולנוע ===
* בשנת 1986 שיחק דן בסרט הדרמה הטלוויזיוני, "לחם", בו שיחק את דמותו של זגורי – דמות סטראוטיפית של העולה ממרוקו - מבטא מרוקאי כבד, דיבור ששזור בקללות רבות והתפרצויות אלימות.
* בקולנוע השתתף דן בסרטים "נערת הפרברים", כשהוא מגלם את הדמות "סוסיתא", לצידם של עפרה חזה ומנחם עיני וב"חולה אהבה בשיכון ג'".
* בערוץ הכבלים הנחה את תוכנית האירוח "שמיים כחולים" בשנים 1991–1994.
* בשנים 1999–2002 הופיע בפינה קבועה בתוכנית "ריח מנטה" בערוץ 33.
* בשנת 2015 שיחק בפרק בעונה השנייה של סדרת הטלוויזיה "שנות ה-80".

== קלטות ו-DVD ==
*חגיגת צחוק עם אבנר דן - 1988
* אוסף מס' 1 - 2003
* אוסף מס' 2 - 2003
* אותי זה מצחיק - 2005
* צחוק בלי חוק - 2005
* אוסף מס' 3 - 2009
* אח שלי צ'רלי - 2012

==קישורים חיצוניים==

* [http://www.t-elmagreb.co.il/208494/אבנר-דן קורות חיים ותמונה], באתר תיאטרון "אל מג'רב"
* [https://web.archive.org/web/20120506173110/http://www.couscous.co.il/tarbot/default.asp?id=73&mnu=73 ריאיון עם אבנר דן], באתר "קוסקוס"

==הערות שוליים==

קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:יוצרים בשפות וניבים יהודיים
קטגוריה:קומיקאים יהודים ישראלים
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:סטנדאפיסטים ישראלים
קטגוריה:מחזאים ישראלים
קטגוריה:במאי תיאטרון ישראלים
קטגוריה:ישראלים שנולדו ב-1948
Greatest Hits (אלבום אוסף של סנטנה)

Greatest Hits הוא אלבום אוסף הראשון של להקת סנטנה. האלבום דורג במקום ה-17 במצעד הבילבורד 200, ובמקום ה-27 במצעד ה-R&B Albums של שנת 1974.

== רשימת השירים ==

== מכירות ==
{| class="wikitable"
|-
! מדינה !! כמות שנמכרו
|-
| ארצות הברית || 7,000,000
|-
| גרמניה || 500,000
|-
| צרפת || 300,000
|-
| בריטניה || 100,000
|}

== קישורים חיצוניים ==

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת CBS
The Definitive Collection

The Definitive Collection הוא אלבום אוסף מאת להקת סנטנה שהופץ לחנויות בשנת 1992, מכירותיו היו חלשות יחסית.

== רשימת השירים ==
דיסק 1
#"Jin-Go-Lo-Ba"
#"Evil Ways"
#"Soul Sacrifice"
#"Black Magic Woman/Gypsy Queen"
#"Oye Como Va"
#"Samba Pa Ti"
#"Everybody's Everything"
#"Song of the Wind"
#"Let the Children Play"
#"(Europa (Earth's Cry Heaven's Smile"
#"She's Not There"
#"I'll Be Waiting"
#"Well...All Right"
#"Hold On"
#"They All Went to Mexico"
#"Say It Again"
דיסק 2
#"Hope You're Feeling Better"
#"No One to Depend On"
#"Stone Flower"
#"(One Chain (Don't Make No Prison"
#"Winning"
#"Nowhere to Run"

== קישורים חיצוניים ==

* [http://www.amazon.com/Definitive-Collection-Santana/dp/B000025I5V/ref=sr_1_1?ie=UTF8&qid=1296925509&sr=1-1 האלבום באתר "amazon"]

קטגוריה:אלבומי אוסף מ-1992
קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת סוני מיוזיק אנטרטיינמנט
Viva Santana!

הוא אלבום האוסף השני של להקת סנטנה. האלבום לא זכה להצלחה רבה, ודורג במקום ה-142 במצעד הבילבורד 200 של 1988.

== רשימת השירים ==

== קישורים חיצוניים ==

* [http://www.allmusic.com/album/r17373 Viva Santana!] באתר Allmusic 

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת CBS
לה סטרדה

לה סטרדה (באיטלקית: La Strada, "הרחוב") הוא סרט איטלקי מ-1954 בבימויו של פדריקו פליני. בסרט זה נטש פליני את הסגנון הנאו-ריאליסטי ועבר לסגנון פיוטי השם דגש על הביטוי העצמי של הבמאי. סגנון הסרט הוא מופשט ויש המוצאים בו גם גוון דתי. הסרט זכה בפרס אריה כסף בפסטיבל ונציה ב-1954 ובפרס האוסקר לסרט הזר הטוב ביותר ב-1956.

==עלילת הסרט==
הסרט מספר על אישה צעירה, ג'לסומינה (ג'ולייטה מזינה), היוצאת מהבית המשפחתי אל השרירן, זאמפאנו (אנתוני קווין). הוא קונה אותה מאמה תמורת 10,000 לירטות. זאמפאנו מופיע ברחובות ומציג את גופו לראווה. הופעתו היא אוטומטית וחסרת חיים והוא חוזר על אותם פרצופים ואותן מחוות בכל הופעותיו. ג'לסומינה משמשת בתור אוספת הכסף מהקהל וכליצנית. השניים הם זוג מוזר; הוא ענק ומפחיד והיא קטנה וילדותית. הם פוגשים שרירן נוסף, מאטו (ריצ'רד בייסהרט), העושה את עבודתו בצורה הרבה יותר חופשית, חסרת פחדים ופשרות. ההכרות עם מאטו מוציאה מג'לסומינה כישרון כבוי שאינו מוצא חן בעיני זאמפאנו, היא גוזלת ממנו את אור הזרקורים והוא מכה ומשפיל אותה. לאחר מאבק נהרג מאטו וג'לסומינה נשברת ומתחרטת שלא בחרה ללכת איתו. לפני שנהרג, עוד הספיק מאטו להגיד לג'לסומינה שכל דבר טוב למשהו ולכל דבר יש משמעות. בסופו של דבר ג'לסומינה נשארת עם זאמפאנו שמעולם לא ראה בה אישה.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זוכי אוסקר: הסרט הזר הטוב
קטגוריה:סרטי 1954
קטגוריה:סרטי פדריקו פליני
קטגוריה:סרטים איטלקיים
קטגוריה:סרטי אנתוני קווין
מורטמיה

מורטמיה (באנגלית: Mortemia) היא להקת יחיד נורווגית בסגנון מטאל גותי, שנוסדה ב-2009 על ידי מורטן ולנד, זמר יוצר רב-נגן ומלחין, שהיה פעיל בלהקות המטאל הגותי הנורווגיות טריסטניה וסירניה.

== היסטוריה ==
ב-6 ביולי 2009 חתמה הלהקה על חוזה עם נאפלם רקורדס. אלבומה הראשון, Misere Mortem, יצא לאור בפברואר 2010 כאשר סינגל ראשון ווידאו קליפ של השיר "The One I Once Was" הוצגו כבר ב-17 בינואר 2010. האלבום הוקלט באולפן ההקלטות Audio Avenue של ולנד בסטבנגר, נורווגיה, כאשר ולנד אחראי על הפקת האלבום, הקלטתו, עריכתו והמיקסינג שלו.

האלבום לא זכה להצלחה, והלהקה הפסיקה את פעילותה מתישהו אחרי 2010. ולנד ממשיך לפעול בלהקתו הקודמת, סירניה.

ב-2021 חידשה "מורטמיה" את פעילותה והוציאה אלבום EP בשם "The Pandemic Pandemonium Sessions" , הכולל זמרות אורחות רבות. זהו אלבום דיגיטלי מתעדכן שהוקלט בתקופת מגפת הקורונה. כל כמה חודשים הוציאה מורטמיה שיר חדש לאלבום, כאשר השיר האחרון (לבינתיים) יצא באוגוסט 2022.

== מוזיקה ==
ולנד ממשיך את קו המטאל הגותי הסימפוני שהנהיג בטריסטניה, בעיקר באלבום Beyond The Veil, ומאוחר יותר גם בסירניה. השירה משלבת גרואלינג עם קטעי מקהלה. בניגוד לטריסטניה וסירניה, בלהקה זו אין סולנית וכתוצאה מכך לא הייתה שירה נשית נקייה באלבום הראשון. באלבומה השני מ-2021 שילבה הלהקה 9 זמרות אורחות, אחת לכל שיר, והמעיטה את השימוש במקהלה.

== חברי הלהקה ==
* מורטן ולנד - שירה, כל הכלים, הפקה, עריכה ומיקסינג

==דיסקוגרפיה==
* Misere Mortem - אלבום (2010)
* The Pandemic Pandemonium Sessions - אלבום EP דיגיטלי (2021–2022)

== קישורים חיצוניים ==
* 

* [http://www.youtube.com/watch?v=O0yoxveh7Tg Mortemia - The One I Once Was] ביוטיוב (הערוץ הרשמי של חברת התקליטים Naplam Records)
* [https://web.archive.org/web/20130829063959/http://www.bnrmetal.com/v3/band/band/Mtma מורטמיה] - באתר BNR מטאל

==הערות שוליים==

קטגוריה:להקות מטאל גותי
קטגוריה:להקות מטאל סימפוני
קטגוריה:הרכבים מוזיקליים מסטוונגר
אפמרה

המושג אֵפֵמֵרָה (Ephemera; בעברית: חוֹלְפוֹת) מתייחס ליצירות כתובות או מודפסות שאינן מיועדות להישמר. המילה היוונית "אפמרה" (ἐφήμερα) פירושה "בשביל יום", כלומר חומר שנועד לשימוש ליום אחד בלבד, ומיועד להשלכה. דוגמאות לסוגי אפמרה הם: מודעות, פשקווילים, כרטיסי ביקור, כרטיסי ברכה, כרטיסי אוטובוס, מכתבים, סטיקרים, עלונים, גלויות, פוסטרים ועוד.

בעבר, חומרי אפמרה נאספו בעיקר על ידי אספנים פרטיים שפיתחו אוספים, לעיתים אזוטריים. בשנים האחרונות מקדישים ספריות וארכיונים מאמצים רבים לאיסוף אפמרה, מתוך הבנה שחומרים אלו משמרים ומספרים את ההיסטוריה היומיומית. לעומת פרסומים רשמיים, חומרי האפמרה שומרים על אותנטיות, ואין בהם מלאכותיות המצויה בחומרים קלאסיים כגון ספרות מודפסת. כיום מקובלת בקרב היסטוריונים ההכרה שיכולתם של חומרי האפמרה לתעד את התרבות אינה נופלת – ולעיתים אף עולה – על יכולתם של חומרים קלאסיים כגון פרסומים בכתבי-עת וספרים.

==סוגי אפמרה==
באנציקלופדיה מקיפה המוקדשת לאפמרה מונים ריקרדס וטוימן יותר מחמש מאות סוגים של חומרי אפמרה, בהם מסמכים בירוקרטיים, כרטיסי תחבורה ציבורית, תוכניות, תפריטים, כרטיסי ברכה, מכתבים, עלונים ופרוספקטים, גלויות, פוסטרים, ועוד.

== אוספי אפמרה בעולם ובישראל ==

אוסף ג'ון ג'ונסון (John Johnson) שבספריית הבודליאנה שבאוניברסיטת אוקספורד שבאנגליה הוא מאוספי האפמרה המודפסים הגדולים בעולם. הספרייה הלאומית אוצרת, ככל הנראה, את אוסף האפמרה הגדול ביותר בישראל. אוסף זה מכיל מאות אלפי ניירות, המתעדים את החברה הישראלית בשלל גוונים.

== קישורים חיצוניים ==

* [http://web.nli.org.il/sites/NLI/Hebrew/library/aboutus/now/projects/Pages/time-journey.aspx דיגיטציה של האפמרה הישראלית] באתר הספרייה הלאומית
* [http://web.nli.org.il/sites/NLI/Hebrew/digitallibrary/time_journey/Pages/default.aspx פרויקט "מסע בזמן"] של הספרייה הלאומית לאיסוף פריטי אפמרה ישראלית והנגשתם לציבור הרחב

==הערות שוליים==

קטגוריה:תיעוד
קטגוריה:ספרנות
קטגוריה:נייר
קטגוריה:אספנות
שאנדור ולאדר

שאנדור ולאדר (בהונגרית: Wladár Sándor; נולד ב-19 ביולי 1963), הוא שחיין ושחקן כדורמים עבר הונגרי. אלוף אולימפי, סגן אלוף עולם ואלוף אירופה במשחה ל-200 מטר גב.

== ביוגרפיה ==
ולאדר נולד בבודפשט. הוא התאמן תחת הדרכתו של המאמן תמאש סצ'י. 

באליפות העולם בשחייה שנערכה במערב ברלין, מערב גרמניה בשנת 1978 סיים ולאדר במקום שישי במשחה ל-200 מטר גב בתוצאה של 2:07.32 דקות.

באולימפיאדת מוסקבה (1980) זכה ולאדר במדליית זהב במשחה ל-200 מטר גב בתוצאה של 2:01.93 דקות, לפני חברו לנבחרת זולטאן וראסטו (2:02.40 דקות) ומארק קרי מאוסטרליה (2:03.14 דקות). בנוסף, הוא סיים במקום חמישי במשחה ל-100 מטר גב בתוצאה של 57.84 שניות, המנצח במשחה זה היה בנט בארון משוודיה (56.53 דקות) ובמקום שישי במשחה שליחים 4X100 מטר מעורב בתוצאה של 3:50.29 דקות, כשחיין ראשון הוא קבע תוצאה של 57.30 שניות (תוצאה שהייתה מקנה לו מדליית ארד).

באליפות אירופה בשחייה שנערכה בספליט, לשעבר יוגוסלביה בשנת 1981, זכה ולאדר בשתי מדליות זהב במשחה ל-100 מטר גב בתוצאה של 56.72 שניות ובמשחה ל-200 מטר גב בתוצאה של 2:00.80 דקות.

באליפות העולם בשחייה שנערכה בגואיאקיל, אקוודור בשנת 1982 זכה ולאדר במדליית כסף במשחה ל-200 מטר גב בתוצאה של 2:01.31 דקות, אחרי ריק קארי מארצות הברית שקבע שיא תחרות חדש של 2:00.82 דקות ולפני פרנק באלטרש ממזרח גרמניה	(2:01.51 דקות). בנוסף, הוא סיים במקום רביעי במשחה ל-100 מטר גב בתוצאה של 56.85 שניות

באליפות אירופה בשחייה שנערכה ברומא, איטליה בשנת 1983, זכה ולאדר במדליית כסף במשחה ל-200 מטר גב בתוצאה של 2:01.61 דקות. בנוסף, הוא סיים במקום רביעי במשחה ל-100 מטר גב בתוצאה של 57.16 שניות, במקום רביעי במשחה ל-400 מטר מעורב אישי בתוצאה של 4:24.38 דקות ובמקום חמישי במשחה ל-200 מטר מעורב אישי בתוצאה של 2:05.06 דקות.

בשנים 1985–1987 שיחק ולאדר כדורמים. לאחר פרישתו הוא פתח עם אחיו זולטן מרפאה וטרינרית.

== תארים והישגים ==
*בשנת 1981 זכה ולאדר בתואר ספורטאי השנה בהונגריה.
*בשנת 1981 זכה ולאדר בתואר שחיין השנה באירופה.

== קישורים חיצוניים ==

* [http://sports123.com/.search?results_page=searchresults.html&p=Sandor+Wladar&name=Search sports123.com]

קטגוריה:שחייני גב
קטגוריה:שחייני מעורב אישי
קטגוריה:שחקני כדורמים הונגרים
קטגוריה:שחיינים באולימפיאדת מוסקבה (1980)
קטגוריה:אלופים אולימפיים הונגרים: שחייה
קטגוריה:ילידי 1963
כריסטיאן (אריה)

כריסטיאן האריה היה גור אריות שנרכש על ידי שני צעירים אוסטרלים, ג'ון רנדל ואנטוני בורק, בשנת 1969 בחנות הכלבו הלונדונית הרודס. תיעוד מפגשו עם בעליו, שנים לאחר ששוחרר לטבע, זכה לפרסום רב במדיה. 

== רקע ==
בהרודס היו נחושים למכור את כריסטיאן, לאחר שלילה אחד ברח מהכלוב וגרם נזק רב לסחורה במחלקת השטיחים. רנדל ובורק, בסיוע שתי ידידות, גידלו את כריסטיאן בביתם בלונדון, אך די מהר החליטו להעביר אותו לחנות הרהיטים בה עבדו. לאחר כ-9 חודשים הבינו שלא יוכלו עוד להחזיק את כריסטיאן בלונדון מפאת גודלו הרב ועלות הגידול הגבוהה. הם יצרו קשר עם ג'ורג' אדמסון, פעיל לשימור חיות בר, שיחד עם אשתו גידל את הלביאה אלזה בקניה וסיפורם התפרסם בסרט 'לחופש נולדה' בשנת 1966. בגיל שנה כריסטיאן הועבר לשמורת טבע בקניה שם ניסה אדמסון לסייע לו להשתלב בטבע ולהצטרף ללהקה.

==המפגשים==
===1971===
לאחר כשנה, כשנודע לרנדל וברוק על מות ראש הלהקה אליה הצטרף כריסטיאן, האריה בוי, הם נסעו לקניה לפגוש את כריסטיאן. נאמר להם, על ידי אדמסון כי ייתכן והאריה לא יזכור אותם. במפגש המתועד נראה כריסטיאן מתקרב אליהם בזהירות, ואז קופץ עליהם בהתרגשות, נעמד על שתי רגליו מחבק אותם ומתחכך עימם. שתי לביאות וגור שהיו חברים בלהקה קיבלו אותם גם כן. 
===1972===
המפגש האחרון של רנדל ובורק עם כריסטיאן התרחש ב-1972. כריסטיאן כבר ביסס את להקתו, היה אב לגורים וגודלו היה כפול מבפעם הקודמת בה תועד בוידאו. אדמסון טען כי הסיכויים לראות את כריסטיאן קלושים, מאחר שלא ראה את להקתו של כבר תשעה חודשים. אך כאשר הגיע אדמסון למחנה בשמורת הטבע הגיעו לשם כריסטיאן ולהקתו, יום לפני הגעתם של רנדל ובורק. זאת הייתה הפעם האחרונה בה ראו רנדל ובורק את כריסטיאן (אדמסון ראה אותו בפעם האחרונה ב-1973). 

==פופולריות==
סרטון ערוך מתוך המפגש המתועד ב-1971 פורסם לראשונה באינטרנט בשנת 2002. לאחר מכן הסרטון פורסם במייספייס וביוטיוב, אז גם הפך לוויראלי, יותר מ-35 שנה לאחר צילומו. לסרטון יש גרסאות שונות ברשת, עם עשרות מיליוני צפיות במצטבר. העניין המחודש הוליד כתבות וראיונות עם רנדל ובויד. 
ב-2008 רכשה סוני את הזיכיון עבור הסיפור מרנדל וברוק. ב-2010 שכרה סוני כותבים עבור הסרט, והחלה למעשה את תהליך הפקתו.

ב-2010 פורסם ספר הילדים 'כריסטיאן, האריה המחבק' (Christian, the Hugging Lion).

==קישורים חיצוניים==
* 
* 
*[http://www.youtube.com/watch?v=4enNZqNrwYc&feature=related סרט תעודי הכולל ראיונות עם רנדל, ברוק ואחרים]

קטגוריה:אריות מפורסמים